OKRESNÁ PROKURATÚRA TREBIŠOV 
Jána Husa 1925/15, 075 01 Trebišov 1

Číslo: 1 Pv 489/14/8811	Trebišov 09.06.2016 
EEČ: 2-69-182-2016

U Z N E S E N I E

Trestná vec:	obv. XXXXX 
Trestný čin:	Prečin Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 
Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
ktorá je trestne stíhaná pre trestný čin:
- Prečin Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 17.4.2015 spisová značka 1 Pv 489/14/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v presne nezistenom období prostredníctvom internetovej siete na sociálnom portály facebook.com a na tam vytvorenom profile s názvom „Štýlové veci“, ponúkala na predaj luxusné oblečenie označené označeniami zhodnými s ochrannými známkami, ku ktorým právo používať ich patrí inému, kde dňa 22.09.2013 v čase o 06.39 h na túto ponuku zareagovala Mgr. XXXXX, narodená 15.06.1985, trvale bytom Praha 6 - Dejvice, Dejvická 574/33, Česká republika, ktorá si objednala dámsku zimnú bundu značky Moncler, veľkosť M a pánsku teplákovú súpravu značky Gucci, veľkosť XXL, pričom po zaplatení a následnom dodaní uvedeného oblečenia zistila, že sa nejedná o originálne značky, nakoľko dodané veci nezodpovedali kvalitou ponúkanému tovaru deklarovaných značiek, čím takto pre poškodenú XXXXX, narodená 15.06.1985, trvale bytom Praha 6 - Dejvice, Dejvická 574/33, Česká republika, spôsobila škodu vo výške 433,- €  

Uznesením prokurátora Okresnej prokuratúry XXXXX zo dňa 17.4.2015, spisová značka 1 Pv 489/14/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry v Trebišove sp. zn.                       1 Pv 489/14/8811 zo 17.04.2015 bolo trestné stíhanie proti obv. XXXXX pre prečin podvodu podľa § 221 ods. 1 Tr. zák. a pre prečin porušovania práv k ochrannej známke, označeniu pôvodu a obchodnému menu podľa § 281 ods. 1 Tr. zák., podmienečne zastavené a bola jej stanovená skúšobná doba v trvaní 12 mesiacov. Uznesenie prokurátora o podmienečnom zastavení trestného stíhania nadobudlo právoplatnosť 28.04.2015, teda skúšobná doba obvinenému uplynula 28.04.2016.

	Podľa § 217 ods. 1 Tr. por. bolo zisťované, či sa obvinená XXXXX v skúšobnej dobe osvedčila, pričom bolo zistené, že v súčasnosti sa zdržiava na adrese prechodného pobytu, je nezamestnaná a slobodná. Jej správanie a vystupovanie na verejnosti je dobré a zo strany občanov na túto neboli podané žiadne sťažnosti a táto má dobré povahové vlastnosti. Z odpisu z registra trestov bolo zistené, že počas skúšobnej doby sa nedopustila žiadneho trestného činu. V rámci skúšobnej doby nebolo proti nej vznesené obvinenie. Dopustila sa v troch prípadoch priestupkov na úseku cestnej dopravy porušením pravidiel cestnej premávky, pričom sa jednalo o menej závažné priestupky s nízkymi sankciami – blokovými pokutami.  

	Keďže obv. XXXXX počas stanovenej skúšobnej doby viedla riadny život, bolo rozhodnuté, že sa v skúšobnej dobe osvedčila s tým, že právoplatnosťou rozhodnutia o osvedčení nastávajú účinky zastavenia trestného stíhania v zmysle § 9 ods. 1 písm. e/ Tr. por.		
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Štefan Leczo
prokurátor